Document ID: /roh_data/filtered/fineweb-2-filterrobots_roh.jsonl.gz/12845

Il maraton è uschè popular era perquai che la cursa vegn taxada sco cursa «simpla». Il traject da la cursa maina per gronda part da la val engiu ed uschia è il maraton forza era insatge per insatgi che n'è betg uschè versà sin ils skis da passlung. Sper l’elita dal sport sa participeschan era fitg blers curridurs popularas a la cursa cun gronda tradiziun.
Fertant ch'ils pli sperts èn en in'ura e mesa en l’arrivada dal maraton a S-chanf, dovran ils pli plauns sis giadas dapli temp. Suenter sis uras vegn l'arrivada a S-chanf serrada. Quellas e quels che n'èn lura anc betg là na vegnan betg rangads.
Ils davos vegnan propi zap per zap en l’arrivada. Mintgina a mintgin vegn dentant beneventà da l’entir comité d’organisaziun dal maraton che stat spalier per ils ultims curridurs e per las ultimas curriduras. Cur ch'il davos è alura a S-chanf e il maraton per tuts puspè istorgia.
RR actualitad 06:00